**Şi eu de-aş putea**

*Ștefan Doroftei Doimneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Şi eu de-aş putea să-ţi farmec privirea

Să-ţi prind ochii galeşi în doruri mereu,

In veci ţi-aş sculpta pe suflet iubirea

Nicicând neuitând că eşti îngerul meu.

Şi eu de-aş putea s-aprind răsărituri

Buchete ţi-aş pune în pale de vânt,

Mai iute-aş păşi prin noi infinituri

Şi valsuri ţi-aş scrie-n sărut şi-n cuvânt.

Şi eu de-aş putea să fiu lângă tine

Să zbor prin neant urzind contopire,

Aş arde-n jăratic, în noaptea ce ţine

Deschise dorinţi în gând şi privire.

Şi eu de-aş putea să fiu perseidă

Să-ţi pot lumina în suflet abisul,

Ţi-aş prinde pe trup o noapte floridă

Şi-n marea de dor întreg paradisul.

Dar eu nu mai curg prin văi şi cascade

Şi-n trupuri fierbinţi nu mai sap plin de zel,

Să-ţi scriu pe descânt poveşti şi balade

M-aş face degrabă şi prinţ şi castel.

08.04.2019